Giovanni da Verrazzano pe Verrazano en italianeg, hag a sine Janus Verrazanus e latin, a oa un ergerzher genidik eus Firenze e servij ar roue gall Fransez  dreist-holl, ganet e-tro 1485 e Lyon pe Firenze pe Greve in Chianti, marvet e 1528 en Antilhez. An Europad kentañ eo Verrazano da ergerzhañ ul lodenn vras eus aodoù atlantel Norzhamerika, ar chammed kentañ war-zu an trevadennadur gall en Amerika. Goude e varv e voe anvet an douaroù nevez-se Nova-Gallia e latin (Frañs-Nevez).